Jamné nad Orlicí

Municipo Jamné nad Orlicí () situas en Ĉeĥio, regiono Pardubice, distrikto Ústí nad Orlicí, 4 km norde de urbo Jablonné nad Orlicí, en la valo de malgranda rojo Jamenský potok, fluanta el Suchý vrch (995 m s.m.). Vivas ĉi tie  ().

 Historio 
Nomo de la vilaĝo en historio ŝanĝiĝis, ĝi estis Jamná, Jamný kaj Jamné. Nur en la jaro 1922 estis la nomo fiksita en Jamné nad Orlicí.

La unua skriba raporto pri Jamné estas el la jaro 1336. Temas pri akto de reĝo Johano de Luksemburgio per kiu li deprenas sinjorejon Landšperk de monaĥejo Zbraslav. En listo de vilaĝoj estas nomata ankaŭ Jamné. Tamen en la jaro 1358 la monaĥejo Zbraslav ŝanĝis sinjorejojn Lanškroun kaj Landšperk kun episkopejo Litomyšl kontraŭ bienegoj pli proksimaj al Prago. Dum husanaj militoj episkopejo Litomyšl estis neniigita kaj ĝia havaĵo transiĝis al laika nobelaro. Posedantoj de la sinjorejo Landšperk poste rapide ŝanĝiĝis ĝis la jaro 1622, kiam post batalo sur Blanka monto aĉetis ĝin kaj sinjorejon Lanškroun Karel de Lichtenštejn. Al familiaro Lichtenštejn ambaŭ sinjorejoj apartenis ĝis nuligo de patrimonia reĝimo en la jaro 1848.

Publika instruado en Jamné komenciĝis proksimume en la jaro 1750. En privataj domoj instruis eksa soldato Josef Kvasnička. La unua lernejo estis en Jamné konstruita en la jaro 1807, la plia en 1882. En la jaro 1929 estis la vilaĝo elektrizita kaj en 1934 estis ĉi tie establita fervoja haltejo.

Loĝantaro

 Memorindaĵoj 
 Preĝejo 
Preĝejo de Sankta Triunuo estis konstruita en pseŭdorenesanca stilo en la jaro 1882. Ĝi estas ununava kun prisma turo. La ekipaĵo estas samtempa, ankaŭ pseŭdorenesanca. La ĉefaltaro estis kreita de Petr Musil en la jaro 1887.

 Kapeleto 
Kapeleto de Kronado de Sankta Maria estis konstruita en la dua duono de 19-a jarcento.

 Krucifikso 
En malsupra parto de Jamné nad Orlicí troviĝas krucifikso el la jaro 1786.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Orlica montaro